Шолжа гӀазкхий округ

Шолжа гӀа́зкхий о́круг () — 1921—1929-ча шерашка СССРе хинна административно-лаьттан цхьоалле.

Административни юкъ Сипсой-ГӀала хиннай.

 Тархьар 
мини|240px|Тийрка дехьарчеи Шолжа тӀарчеи нохчий хинна лаьтта, 1847 шу 

1921-ча шера гурахьа Лоамарой АССРа лоаттаме а йолаш керда 7-гӀа округ белгалъяьккха хиннай — Шолжа гӀазакхий округ.

1925-ча шера саькура бетта 26-ча дийнахьа Шолжа округ Къулбаседа Кавказа края юкъейихьайПостановление Президиума ВЦИК от 26.02.1925 «О включении в состав Северо-Кавказского края автономных областей Северной Осетии и Ингушетии, а также города Владикавказа и Сунженского округа».

1929-ча шера гӀазкхий округ дӀаяьккхай. Терски яха станица Октябрьски, Майски, Предмостни, Нижне-Бековичи яхача отарашца цхьана Тийрка округа Маздака шахьарах дӀатехай. Сипсой-ГӀалани, Эбарг-Юртеи, Илдарха-ГӀалани, ГӀажара-Юртеи, Махьмад-ХитӀени, Ассинскини, иштта Давыденкони, Аьккхий-Юртеи, ЧӀималхеи лаьтташ Нохчий автономе областа Шолжа округах дӀатехай, цох 1931-1934 шераш хьатӀадалехь Шолжа шахьар хьаяьй. ГӀазкхий низагӀа Ӏоъара а баьха цар цӀенош юха нохчаштеи, гӀалгӀаштеи дӀаденна хиннад.

Таханарча дийнахьа Шолжа гӀазкхий округа доазув нийслу Нохчичен Серноводски шахьареи, ГӀалгӀайчен Шолжа шахьареи МагӀалбика шахьареи, иштта ХӀирийчен Маздака шахьареи.

 Административни екъар 
Округ Лоамарой АССРа́ юкъе хиннай, цул тӀехьагӀа Къулбаседа Кавказа крае хиннай.

Округ шин шахьара́ еъкалуш хиннай:
 Сипсой-ГӀалан () — цун юкъ Сипсой-ГӀала станица хиннай, сельсоветаш:
 1. Ах-Боарзен — Ах-Боарзе
 2. Давыденкон — отар Давыденко
 3. Илдарха-ГӀалан — Илдарха-ГӀала
 4. ГӀажара-Юрта — ГӀажара-Юрт
 5. Округа совета кӀала йола — Ганиев отар, Ини отар
 6. Сипсой-ГӀалан — Сипсой-ГӀала, Сипсой-ГӀалан станци, Сипсой-ГӀалан юрт
 7. Эбарг-Юрта — Эбарг-Юрт

 Терски () — цун юкъ Терски яха станица хиннай, сельсоветаш:
 1. Махьмад-ХитӀен — Махьмад-ХитӀеи, Аьккхий-Юрти (Сунженская)
 2. Нижне-Бековичий — ЭгӀа-Бекович отар
 3. Предмостни — Предмостни отар
 4. Терский — Терски станицаСписок населенных мест Северо-Кавказского края. Ростов-на-Дону 1925

 Бахархой 
1926-ча шера хиннача хьалах, Шолжа гӀазкхий округ ва́хаш 34 875 саг хиннав.

Къаманга диллача, дукхагӀа округе ба́хаш хиннараш эрсий хиннаб — 31 202 (89,5 %), тӀаккха украинхой хиннаб — 2 522 (7,2 %), тӀаккха хиннаб гӀалгӀайи — 301, нохчийи — 230, эрмалойи — 140, гуржийи — 100.
 Белгалдаккхар 

 Литература 


 Ссылки 
 Административно-территориальное деление РСФСР

Категория:Округа Горской АССР
Категория:1920 год в Чечне
Категория:1920-е годы в Ингушетии
Категория:Терское казачество
Категория:Автономные округа РСФСР